[{"text_idx": "#000005", "text": "Brakumon al maljunuloj: kampanjo en Barato por s\u0302topi intergeneracian brec\u0302on"}, {"text_idx": "#000008", "text": "Dum jarcentoj en Barato lau\u0306 la tradicio de \u201ckunmetita familio\u201d kelkaj generacioj \u2014 de geavoj g\u0302is genepoj \u2014 log\u0302is kune sub la sama tegmento. Sed, pro la rapida evoluo de la lando, la socia strukturo de Barato s\u0302ang\u0302ig\u0302as. C\u0302iam pli da baratanoj log\u0302as en malpli grandaj familioj, dum junuloj migras serc\u0302ante pli bonan s\u0302ancon."}, {"text_idx": "#000010", "text": "Unu korvarmiga kampanjo provas savi ilin. \u201cHUG\u201d \u2014 Help Unite Generations [Helpu Unuigi Generaciojn] de HelpAge India [Savu Ag\u0302ulojn en Barato] kurag\u0302igas baratajn junulojn amikig\u0302i kun maljunuloj kaj brakumi ilin kun la espero \u201cligi malsamajn generaciojn kaj kreskigi simpation de junuloj al maljunuloj.\u201d [\u201cHUG\u201d en la angla ankau\u0306 signifas brakumon.]"}, {"text_idx": "#000011", "text": "Neregistara organizaj\u0302o HelpAge India laboras por prizorgi maljunulojn. G\u0302i klarigas en sia opiniesprima pag\u0302o, kiamaniere junuloj povas estigi s\u0302ang\u0302on:"}, {"text_idx": "#000012", "text": "Whenever you see an elder person sitting all alone, look again! He or she may be in your family or neighborhood or someone you\u2019ve seen many times and is always alone. This person has one need that you can fulfill. With just one word, one smile, one HUG! Just give them a little bit of your time. These are the gestures that an elder seeks but often does not receive. The HUG Campaign encourages you to simply give a call, listen to experiences, ask how the day was and share your stories with your elder friend."}, {"text_idx": "#000013", "text": "Kiam vi ekvidos maljunulon sidanta tute sola, nepre ne preterpasu! Li au\u0306 s\u0302i povas esti via familiano, au\u0306 via najbaro, au\u0306 via konato kaj estas c\u0302iam sola. C\u0302i tiu homo bezonas unu aferon, kaj vi povas fari g\u0302in. Per nur unu vorto, unu rideto, unu brakumo! Nur donu al ili iom da via tempo. La maljunulo serc\u0302as c\u0302i tiujn gestojn, sed ofte vane. HUG-kampanjo rekomendas al vi simple telefoni al via maljuna amiko, au\u0306skulti rakontojn, demandi kia estis la tago kaj kundividi kun li au\u0306 s\u0302i viajn rakontojn."}, {"text_idx": "#000017", "text": "An occasional coffee, an outing once in a while and a phone call changes lives. The Elder is happy and the Younger maybe finds that the Elder can be Cool as well! That will maybe influence this youngster to be more sensitive and kinder to elders in his later life."}, {"text_idx": "#000018", "text": "Lau\u0306okaza kafo, fojfoja eliro el la domo kaj unufoja telefonvoko s\u0302ang\u0302as la vivon. Maljunuloj estas felic\u0302aj kaj junuloj vers\u0302ajne trovos, ke ankau\u0306 maljunuloj povas esti c\u0302armaj! Influite de c\u0302i tiu sperto, c\u0302i tiu junulo vers\u0302ajne farig\u0302os pli sentema kaj pli g\u0302entila al maljunuloj en sia estonta vivo."}, {"text_idx": "#000019", "text": "La HUG-kampanjo postulas de junuloj kundividi kun aliaj homoj siajn spertojn kaj fotojn. Shreya Misra, membro de Teach for India [Instruado por Barato], kundividis en la fejsbuka pag\u0302o de HelpAge India sian foton, kiu prezentas s\u0302ian brakumon al sia avo."}, {"text_idx": "#000020", "text": "\u201cNun mi kundividas mian brakumon al mia avo. Estas tre agrable vidi lin rideti.\u201d Shreya Misra, membro de Teach for India. Bildo el la fejsbuka pag\u0302o de HelpAge India."}, {"text_idx": "#000021", "text": "Oni diras, ke neniu povas vivi sola. Certe, maljunuloj ne meritas esti forlasitaj solece en siaj grizaj jaroj. La HUG-kampanjo alvokas al barataj junuloj en klara tono \u2014 en via c\u0302iutaga vivo rapide pasanta, ec\u0302 se vi hastas ien au\u0306 antau\u0306en, ne forgesu maljunulojn. Haltu momenton kaj enmetu ilin en vian vivon \u2013 kundividu rideton, rakonton kaj brakumon."}, {"text_idx": "#000022", "text": "Hodiau\u0306 homoj malpli ol 25-jarag\u0302aj okupas 50% en la barata log\u0302antaro. C\u0302u c\u0302i tiuj junuloj nun au\u0306skultas? Kaj pli grave, c\u0302u ili nun ekagos, por ke maljunuloj sentu sin prizorgataj, amataj kaj bezonataj en la krepusko de sia vivo? Almenau\u0306 mi esperas tion elkore."}, {"text_idx": "#000023", "text": "Never worry about numbers. Help one person at a time, and always start with the person nearest you. /zHH2b5oZQ4"}]